./data/stoa0162/stoa004/stoa0162.stoa004.perseus-lat2.xml
Jerome, Saint
Aut enim nihil scribendum fuit, ne hominum iudicium subiremus, quod tu facere prohibuisti, aut scribentes nosse cunctorum adversum nos maledicorum tela torquenda  Quos obsecro, quiescant et desinant maledicere; non enim ut adversarii, sed ut amiciscripsimus, nec invecti sumus in eos, qui peccant, sed, ne peccent, monuimus  Neque in illos tantum, sed et in nos ipsos severi iudices fuimus volentesque festucam de oculo alterius tollere nostram prius trabem eiecimus  Nullum laesi, nullus saltim descriptione signatus est, neminem specialiter meus sermo pulsavit: generalis, de vitiis disputatio est  Qui mihi irasci voluerit, prius ipse de se, quod talis sit, confitetur